3. ΑΝΑΓΚ. ΝΟΜΟΣ υπ' αριθ. 2576 της 2/5 Οκτ. 1940 Περί κυρώσεως συμβάσεως "εξαγοράς και καταργήσεως των προνομίων της Βελγικής Εταιρείας Τροχιοδρόμων και Ηλεκτροφωτισμού Θεσσαλονίκης" και ρυθμίσεως των αστικών συγκοινωνιών της πόλεως ταύτης. Άρθρ.1-Κυρούται καθ' όλα αυτής τα μέρη η μεταξύ αφ' ενός των κ.κ. Ανδρέου Αποστολίδου Υπουργού των Οικονομικών και Γεωργίου Νικολαΐδου Υπουργού των Σιδ/μων και Αυτοκινήτων  δια το Ελληνικόν Δημόσιον και αφ' ετέρου του κ. Φιλίππου Κοντογούρη Γενικού εν Ελλάδι Διευθυντού της εν Βρυξέλλαις εδρευούσης COMPAGNIE DES TRAMWAYS ET D' EGLΑIRAGE ELECTRIGUE DE SALONIGUE S. Α. δια λογαριασμόν της τελευταίας ταύτης υπογραφείσα εν Αθήναις την 27 Σεπτ. 1940 Σύμβασις συγκειμένη εξ άρθρ. 8 αφορώσα την εξαγοράν και κατάργησιν των προνομίων της Εταιρείας Τροχιοδρόμων και Ηλεκτροφωτισμού Θεσ/νίκης ης το κείμενον έπεται. Άρθρ.2.-Πάντες οι όροι της δια του παρόντος Νόμου κυρουμένης συμβάσεως κτώνται δια της κυρώσεως ταύτης ισχύν Νόμου και δημιουργούν δίκαιον εξ αντικειμένου έναντι των συμβαλλομένων και παντός τρίτου. Άρθρ.3.-Καταργουμένων των ως άνω προνομίων της Εταιρείας Τροχιοδρόμων και Ηλεκτροφωτισμού Θεσσαλονίκης, αι υπ' αυτής εξασκούμεναι υπηρεσίαι παραγωγής και διανομής ηλεκτρικής ενεργείας, ως και δια Τροχιοδρόμων συγκοινωνίαι δύνανται κατόπιν εγκρίσεως του Υπουργικού Συμβουλίου να ανατεθώσιν είτε συνολικώς είτε κεχωρισμένως εις υφιστάμενον ή ιδρυθησόμενον οργανισμόν Δημοσίου Δικαίου δι' ωρισμένην διάρκειαν και υφ' ους όρους και συνθήκας θέλει καθορίση ειδική λεπτομερής σύμβασις συναπτομένη μεταξύ των Υπουργών Οικονομικών και Σιδηροδρόμων και Αυτοκινήτων αφ' ενός και του ως άνω οργανισμού αφ' ετέρου κυρουμένη δια νόμου. Άρθρ.4.-Από της εφαρμογής του παρόντος νόμου και μέχρις αναλήψεως της εκμεταλλεύσεως υπό του κατ' το άρθρ. 3 οργανισμού η εκμετάλλευσις του ηλεκτροφωτισμού και Τροχιοδρόμων εξασφαλίζεται δια λογαριασμόν του Ελληνικού Δημοσίου υπό του κατά την παρ. 1 του άρθρ. 6 παραμένοντος προσωπικού, υφ ας συνθήκας σταδιοδρομεί τούτο μέχρι σήμερον και υφ ας απολαμβάνει αποδοχάς, υπό την τεχνικήν διεύθυνσιν ανωτέρου τεχνικού υπαλλήλου του Υπουργείου Σιδηροδρόμων και Αυτοκινήτων ή των Σ.Ε.Κ. οριζομένου υποδείξει του Υπουργού Σιδηροδρόμων και Αυτοκινήτων δια κοινής αποφάσεως των Υπουργών Οικονομικών και Σιδηροδρόμων και Αυτοκινήτων, καθοριζούσης συνάμα την πρόσθετον μηνιαίαν αποζημίωσιν αυτού καταβαλλομένην εις βάρος της εκμεταλλεύσεως. Η εκ της Δημοσίας υπηρεσίας ή των Σ.Ε.Κ. απομάκρυνσις του ως άνω υπαλλήλου θεωρείται ως απόσπασις κατά το διάστημα της οποίας ουδέν εκ των δικαιωμάτων του απόλλυσι ούτος ως προς την αρχαιότητα, προαγωγήν αυτού κλπ. ως και έναντι των οικείων ασφαλιστικών οργανισμών. Τα της δικαιοδοσίας του τεχνικού διευθυντού προς αντιμετώπισιν των αναγκών της εκΣελ. 155 Τροχιόδρομοι Θεσσαλονίκης 21.Δ.β.1 μεταλλεύσεως εν συνδυασμώ προς την ιεραρχίαν του υφισταμένου προσωπικού ως και πάσα ετέρα λεπτομέρεια αναγκαία προς εξασφάλισιν της κανονικής εκμεταλλεύσεως θέλουσι κανονισθή δι' αποφάσεως του Υπουργού των Σιδηροδρόμων και Αυτοκινήτων. Άρθρ.5.-Προς τον σκοπόν εξασφαλίσεως του συντονισμού των αστικών συγκοινωνιακών μέσων της Πόλεως Θεσσαλονίκης, ο κατά το άρθρ. 3 του παρόντος οργανισμός επεκτείνεται και επί της δι' αυτοκινήτων αστικής συγκοινωνίας της πόλεως Θεσσαλονίκης προς τούτο δε καθορίζεται ότι: 1.Από της ισχύος του παρόντος Α. Νόμου απαγορεύεται η καθ' οιονδήποτε τρόπον τοποθέτησις αυτοκινήτων επί οιασδήποτε αστικής γραμμής της αστικής λεωφορειακής περιοχής της πόλεως Θεσσαλονίκης, ως επίσης και η καθ' οιονδήποτε τρόπον αντικατάστασις αυτοκινήτων εκτελούντων αστικήν συγκοινωνίαν εν τη περιοχή ταύτη, εφ' όσον τα εν προκειμένων αυτοκίνητα δεν ανήκουσι εις τον κατά το άνω άρθρον ιδρυόμενον οργανισμόν. 2.Δικαίωμα εκτελέσεως αστικής συγκοινωνίας εν τη αστική λεωφορειακή περιοχή Θεσσαλονίκης παρέχεται αποκλειστικώς μόνον : α)εις τα ήδη δι' αποφάσεως του Υπουργού Σιδηρόδρομον και Αυτοκινήτων τοποθετημένα επί τοιούτων γραμμών αυτοκίνητα, ων το δικαίωμα τούτο λήγει οριστικώς άμα τη συμπληρώσει εξαετίας αφ' ης το πρώτον ετέθησαν εν κυκλοφορία, ουχί δε προ της παρελεύσεως έτους από της ισχύος του παρόντος Α. Νόμου. β)εις τοποθετηθησόμενα εγκρίσει του Υπουργού Σιδηροδρόμων και Αυτοκινήτων αυτοκίνητα ανήκοντα κατά κυριότητα και χρήσιν ή και μόνον κατά χρήσιν εις τον κατά το άνω άρθρ. 3 οργανισμόν. 3.Επί των κατά τας διατάξεις του παρόντος άρθρου παρ. 2 εδάφ. α' εχόντων δικαίωμα εκτελέσεως αστικής συγκοινωνίας αυτοκινήτων εν τη αστική Λεωφορειακή περιοχή Θεσσαλονίκης επιβάλλεται από τούδε φορολογία 7% επί των εισπράξεων εκμεταλλεύσεως, διατιθεμένη υπέρ του κατά το άρθρ. 3 οργανισμού. Μέχρι συστάσεως του οργανισμού τούτου αι εκ της φορολογίας εισπράξεις θέλουσι κατατίθεσθαι μηνιαίως εις την Τράπεζαν της Ελλάδος επ' ονόματι του Υπουργού των Σιδηροδρόμων και Αυτοκινήτων κατά τα δι' αποφάσεως αυτού καθορισθησόμενα, ίνα τεθώσιν εν καιρώ εις διάθεσιν του κατά το άρθρ. 3 οργανισμού. Το ποσοστόν τούτο φορολογίας δύναται να αυξομειούται δια Β.Δ/τος εκδιδομένου προτάσει του Υπουργικού Συμβουλίου. Σελ. 156 Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.  (Ακολουθεί το κείμενον της συμβάσεως δι' ης ρυθμίζεται η μεταβίβασις εις το Κράτος της παραγωγής και διανομής ηλεκτρικής ενεργείας, και της δια Τροχιοδρόμων συγκοινωνίας εν τη πόλει Θεσ/κης και η εκκαθάρισις των σχετικών λογαριασμών μεταξύ Κράτους και εταιρείας). 21.Δ.β.1 Τροχιόδρομοι Θεσσαλονίκης 